જોકે રિપોર્ટમાં કહેવાયું છે કે ફુગાવાનો દર વધવાનું જોખમ હજી સાવ ટળ્યું નથી. ખાસ કરીને ખરીફ પાકના લઘુતમ ટેકાના ભાવમાં વધારો કરાયો છે, ક્રૂડ ઓઈલના ભાવ વધી ગયા છે, વૈશ્વિક નાણાકીય બજારોમાં વોલેટિલિટી વધી ગઈ છે, નબળા રૂપિયાને કારણે ઉત્પાદન ખર્ચ વધી ગયા છે અને HRA (હાઉસિંગ રેન્ટ એલાઉન્સ)માં વધારાની અસર જેવા પરિબળોને કારણે ફુગાવો વધવાની સંભાવના છે. પરંતુ ખાદ્યચીજોના ભાવ ખાસ્સા અંકુશમાં રહ્યા છે જેને કારણે ફુગાવો અંકુશમાં રહ્યો છે. અને એટલે જ આરબીઆઈ નજીકના ભવિષ્યમાં વ્યાજના દરો ન વધારવાનું વલણ અપનાવશે તેમ જણાય છે. ઉલ્લેખનીય છે કે ઓક્ટોબરની નાણાકીય નીતિ સમીક્ષા અંતર્ગત રિઝર્વ બેન્કે રેપો રેટ 6.5 ટકા યથાવત્ રાખ્યા હતા.